Kunposedaĵo (internacia juro)

En internacia juro kunposedaĵo aŭ kondominio (el la latina condominium) estas politika teritorio (ŝtata aŭ landlima) en aŭ ĉirkaŭ kiu diversaj suverenaj instancoj formale interkonsentas kunhavi egalecan regorajton (en la senco de suvereneco) kaj plenumas siajn tiajn rajtojn kune, sen dividi ĝin en 'ŝtataj' zonoj.

Kvankam la koncepto de kunposedaĵo estis ĉiam agnoskita kiel teoria eblo, ili estis raraj en la praktiko. Ĉefa problemo, kaj la tialo ke tiom malmultaj estis ekzistintaj, estas la malfacilo certigi la kunlaboradon inter la suverenaj povoj; kiam la interkompreno malsukcesas, tia statuso estas plej verŝajne neeltenebla.

La vorto kondominio estis registrita en angla jam ekde ĉ. 1714, el moderna latino, ŝajne stampita en Germanio ĉ. 1700 el la latinaj com- "kune" + dominium "posedrajto" (komparu kun domajno). Kunposedaĵo de tri suverenaj povoj estis foje nomata triparta kunposedaĵo aŭ tridominio.

 Ekzemploj 
 Andoro inter Francio kaj Hispanio.
 Antarkto laŭ la Antarkta traktato.
 Insulo de la Fazanoj inter Francio kaj Hispanio.
 Golfo de Fonseca inter Salvadoro, Honduro kaj Nikaragvo. Gómez Cruz, Ricardo Alonso (October 2004). Elementos Jurídicos para la Construcción de una Propuesta Tendente a la Recuperación Material y la Soberanía de la Isla Conejo en el Golfo de Fonseca (Juraj elementoj por la konstruo de propono por la materiala rekupero kaj suvereneco de Isla Conejo en la Golfo de Fonseca) (PDF) (Tezo). Universidad de El Salvador, Ciudad Universitaria, San Salvador, El Salvador. p. 33, 36, 46, 49 kaj 50.  2013-07-04. Alirita la 4an de Marto 2017.Case Concerning Land, Island, and Maritime Frontier Dispute (El Salvador/Honduras, Nicaragua Intervening) (International Court of Justice 1992). Teksto  Alirita la 4an de Marto 2017.Huezo Urquilla, Luis Salvador (Julio 1993). La controversia fronteriza terrestre, insular y maritima entre El Salvador y Honduras, y Nicaragua como país interviniente (Tezo). Universidad Dr. José Matías Delgado, San Salvador, El Salvador.   Alirita la 4an de Marto 2017.
 Konstanca Lago Aŭstrio, Germanio kaj Svislando.
 La parto de la rivero Parano inter Salto Grande de Sete Quedas kaj la elfluo de la Rivero Iguazuo inter Brazilo kaj Paragvajo.
 La Distrikto Brčko inter Federacio Bosnio kaj Hercegovino kaj Serba Respubliko.  Alirita la 4an de Marto 2017.
 Moresnet neŭtrala estis kunposedaĵo, kiu nun apartenas al Belgio, en kies historio Esperanto povis ludi iun rolon.

 Referencoj 

 Ligiloj 
 Vincenzo Gasparelli

 Eksteraj ligiloj 
 WorldStatesmen- nunaj landoj


Kategorio:Koloniismo
Kategorio:Tipoj de ŝtatoj
Kategorio:Dependaj teritorioj
Kategorio:Internacia juro
Kategorio:Administraj unuoj